নাটোর : নাটোরের বড়াইগ্রামে ট্যাক্সির ধাক্কায় নুর মোহাম্মদ (৬০) নামের এক বৃদ্ধের মৃত্যু হয়েছে। গতকাল ভোরে বনপাড়া-হাটিকুমরুল মহাসড়কের লাথুরিয়া সিটিসেল টাওয়ারের সামনে এ দুর্ঘটনাটি ঘটে। বনপাড়া পুলিশ তদন্ত কেন্দ্রের এএসআই পরিমল কুমার জানান, নিহত নুর মোহাম্মদ বাইসাইকেল নিয়ে বরফ আনতে বনপাড়ায় যাচ্ছিলেন। এ সময় পেছন থেকে একটি ট্যাক্সি ধাক্কা দিলে তিনি ঘটনাস্থলেই  মারা যান।